Likumprojekta “Par Daugavpils Universitātes Satversmes grozījumiem” sākotnējās ietekmes novērtējuma ziņojums (anotācija)

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Likumprojekts “Par Daugavpils Universitātes Satversmes grozījumiem” (turpmāk – projekts) ir izstrādāts saskaņā ar Augstskolu likuma 10.panta trešo daļu, kas paredz, ka valsts dibināto augstskolu satversmes un grozījumus tajās pieņem attiecīgās augstskolas satversmes sapulce un pēc izglītības un zinātnes ministra ieteikuma ar likumu apstiprina Saeima. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd Daugavpils Universitātes (turpmāk – universitāte) darbību regulē universitātes Satversme, kura Saeimā ar likumu tika apstiprināta 2001.gada 4.oktobrī.  Universitātes Satversmes 89.punkts nosaka, ka universitātes Satversmē grozījumus var veikt tikai universitātes Satversmes sapulce. Universitātes Satversmes sapulce 2016.gada 9.jūnija sēdē ir pieņēmusi grozījumus universitātes Satversmē, kas saistīti ar universitātes Satversmes sapulces un universitātes Senāta sastāvu, kā arī veikti redakcionāli labojumi universitātes Senāta funkciju uzskaitījumā. Universitāte samazinājusi Satversmes sapulces locekļu skaitu, ņemot vērā studējošo un akadēmiskā personāla skaita samazināšanos. Savukārt Senāta sastāvā veiktās izmaiņas saistītas ar to, ka šobrīd akadēmiskā personāla pārstāvju skaitā Senātā tiek ieskaitīti arī pieci pārstāvji no dekāniem, katedru un zinātnisko institūtu vadītājiem, kas saskaņā ar Augstskolu likuma 43.pantu ir vispārējais augstskolas personāls.  Augstskolu likuma 13.panta otrā daļa nosaka, ka satversmes sapulces pārstāvju ievēlēšanas kārtību, skaitu un pilnvaru laiku nosaka augstskolas satversme, savukārt 15.pants nosaka, ka senatorus ievēlē augstskolas satversmē noteiktajā kārtībā. Universitātes Satversmes sapulce ir veikusi grozījumus tajos Satversmes punktos, kuri saskaņā ar Augstskolu likumā noteikto ir jāiekļauj augstskolas satversmē, līdz ar to nepieciešams apstiprināt universitātes Satversmes grozījumus, lai universitāte varētu darboties saskaņā ar tās Satversmes sapulces izdarītajiem grozījumiem. |
| 3. | Projekta izstrādē iesaistītās institūcijas | Universitātes Satversmes sapulce, kas pieņēmusi grozījumus universitātes Satversmē, un Izglītības un zinātnes ministrija. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts attiecas uz universitāti un tās personālu. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Universitāte un tās lēmējinstitūcijas. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

*Anotācijas III, IV, V un VI sadaļa – projekts šīs jomas neskar.*

Izglītības un zinātnes ministrs Kārlis Šadurskis

Vizē:

Valsts sekretāre Līga Lejiņa

14.10.2016.

412

L.Upīte, 67047816

Linda.Upite@izm.gov.lv